**STANOVISKO DOZORNEJ RADY SPOLOČNOSTI  
GEVORKYAN, a.s.**

(„**Stanovisko**“)

Dozorná rada spoločnosti **GEVORKYAN, a.s.**, so sídlom Továrenská 504, Vlkanová 976 31, Slovenská republika, IČO: 36 017 205, zapísaná v Obchodnom registri Okresného súdu Banská Bystrica, Oddiel: Sa, Vložka č.: 1232/S („**Spoločnosť**“) predkladá valnému zhromaždeniu Spoločnosti v súlade s ustanovením § 197 ods. 2 a § 198 zákona č. 513/1991 Zb. Obchodný zákonník v znení neskorších predpisov („**Obchodný zákonník**“) stanovisko, ktorého obsahom je výkon kontrolnej činnosti dozornej rady Spoločnosti, pri ktorej dozerá najmä na:

1. riadne vedenie účtovných záznamov Spoločnosti;
2. hospodársku a finančnú činnosť Spoločnosti; a
3. stav majetku, záväzkov a pohľadávok Spoločnosti.

**Zloženie dozornej rady:**

1. **Ing. Andrej Bátovský**, s trvalým pobytom Sitnianska 13, Banská Bystrica 974 11, Slovenská republika;
2. **Robert Gevorkyan**, s trvalým pobytom Nad plážou 6, Banská Bystrica 974 01, Slovenská republika;
3. **Denisa Riečanová**, s trvalým pobytom Magurská 39, Banská Bystrica 974 11, Slovenská republika.

Dozorná rada vyhlasuje, že pri výkone svojej pôsobnosti riadne splnila všetky povinnosti a práva vyplývajúce jej zo všeobecne záväzných právnych predpisov Slovenskej republiky a stanov Spoločnosti.

**Vyhodnocovanie dokumentov:**

Dozorná rada preskúmala:

1. Riadnu individuálnu účtovnú závierku Spoločnosti zostavenú ku dňu 31.12.2023;
2. Správu z auditu účtovnej závierky za rok 2023 vykonanú spoločnosťou Ernst & Young Slovakia, spol. s r.o., so sídlom Žižkova 9, Bratislava 811 02, Slovenská republika, IČO: 35 840 463, zapísaná v Obchodnom registri Okresného súdu Bratislava I, Oddiel: Sro, Vložka č.: 27004/B („**Ernst & Young Slovakia**“) zo dňa 30.04.2024;
3. Výročnú správu Spoločnosti za rok 2023; a
4. Návrh predstavenstva Spoločnosti na rozdelenie zisku Spoločnosti za rok 2023.

Nezávislý audítor, **Ernst & Young Slovakia** k riadnej individuálnej účtovnej závierke Spoločnosti za rok 2023 uviedol nasledovné:

*„Podľa nášho názoru, priložená účtovná závierka poskytuje pravdivý a verný obraz finančnej situácie Spoločnosti k 31. decembru 2023 a výsledku jej hospodárenia za rok končiaci sa k uvedenému dátumu podľa zákona č. 431/2002 Z.z. o účtovníctve v znení neskorších predpisov.“*

Na základe preskúmania a posúdenia vyššie vymedzených dokumentov **dozorná rada Spoločnosti súhlasí s názorom audítora** - **Ernst & Young Slovakia**.

**Dozorná rada Spoločnosti konštatuje, že účtovné výkazy a ostatné podklady v rámci riadnej individuálnej účtovnej závierky sú úplné a vykazované údaje k 31.12.2023 pravdivo zobrazujú výsledky hospodárenia Spoločnosti, a že účtovná závierka bola zostavená v súlade so všeobecne záväznými právnymi predpismi platnými pre jej zostavenie, a že neboli zistené nedostatky po formálnej alebo vecnej stránke.**

Ďalej konštatuje, že **výročná správa Spoločnosti za rok 2023 je vo všetkých významných skutočnostiach v súlade s riadnou individuálnou účtovnou závierkou Spoločnosti za rok 2023, pravdivo zobrazuje všetky ekonomické a hospodárske výsledky a ukazovatele Spoločnosti a pravdivo popisuje aktivity, vízie, plány a stratégie Spoločnosti pre budúce obdobie.**

**NÁVRH UZNESENIA:**

1. *Dozorná rada nemá námietky voči:*

* *Riadnej individuálnej účtovnej závierke Spoločnosti za rok 2023;*
* *Správe z auditu účtovnej závierky vykonanej spoločnosťou Ernst & Young Slovakia, spol. s r.o. zo dňa 30.04.2024; a*
* *Výročnej správe Spoločnosti za rok 2023.*

1. *Dozorná rada vyslovuje* ***SÚHLAS****s individuálnou riadnou účtovnou závierkou za rok 2023 a výročnou správou Spoločnosti za rok 2023 a****ODPORÚČA*** *valnému zhromaždeniu Spoločnosti* ***SCHVÁLIŤ*** *oba dokumenty v predloženej forme.*
2. *Dozorná rada nemá námietky voči návrhu predstavenstva Spoločnosti na rozdelenie zisku po zdanení za rok 2023 vo výške 3.749.126 EUR nasledovne:*

*• prídel do zákonného rezervného fondu vo výške 374.912,6‬0 EUR*

*• prevod na nerozdelený zisk minulých rokov vo výške 3.374.213,4‬0 EUR*

1. *Dozorná rada vyslovuje* ***SÚHLAS****s návrhom na rozdelenie zisku za rok 2023 a****ODPORÚČA*** *valnému zhromaždeniu Spoločnosti* ***SCHVÁLIŤ*** *návrh na rozdelenie zisku za rok 2023 podľa predchádzajúceho bodu.*

V \_\_\_\_\_\_\_\_\_\_\_\_\_\_ dňa \_\_\_\_\_\_\_\_2024

\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Andrej Bátovský**

\_\_\_\_\_\_\_\_\_\_\_\_\_\_\_\_\_\_\_\_\_\_

**Robert Gevorkyan**

\_\_\_\_\_\_\_\_\_\_\_\_\_\_\_\_\_\_\_\_\_\_

**Denisa Riečanová**